LITEXPO

Lietuvos parodų ir kongresų centras LITEXPO (nuo ) – didžiausias Baltijos šalyse renginių centras. Turi ekspozicijų ir konferencijų erdves, organizuoja tarptautinius renginius.

Plotas 
Bendras centro plotas yra 33600 m². Iš jų 18500 m² užima konferencijų ir ekspozicijų salės, 15100 m² – lauko aikštelės.

Konferencijų centre yra 9 renginių salės. Jų bendras plotas ~4100 m².

2017 m. atidaryti rekonstruoti centriniai rūmai.

Pavadinimai 
 1960 m. įkurta Lietuvos liaudies ūkio pasiekimų parodos direkcija. 
 1980 m. pervadinta į Lietuvos liaudies ūkio pasiekimų parodą.
 1989 m. pervadinta į LR parodų ir mugių organizavimo centrą.
 1990 m. pervadinta į VĮ Lietuvos parodų centrą „Litexpo“.
 2011 m. pervadinta į UAB Lietuvos parodų ir kongresų centrą „Litexpo“.

Renginiai 
Kasmet organizuoja >20 tarptautinių parodų, parodose apsilanko >350 tūkst. lankytojų.

Parodos 
 BALTTECHNIKA yra seniausia ir didžiausia Baltijos šalyse, specializuota gamybos, inovacijų ir inžinerinių sprendimų paroda, vykstanti nuo 1992 m. Vienintelis ir svarbiausias inžinerinės pramonės renginys Lietuvoje, apsilanko >5000 specialistų.
 Paroda PELENĖ yra didžiausias tarptautinės grožio industrijos renginys Baltijos šalyse, vykstantis nuo 1993 m. Parodoje pristatomos pasaulinės grožio rinkos naujienos, vyksta grožio meistrų pasirodymai ir čempionatai, taip pat – seminarai ir mokymai. Kasmet dalyvauja >350 dalyvių bei >25000 lankytojų.
RESTA yra sėkmingiausia LITEXPO ir didžiausia Baltijos šalyse statybų paroda, vykstanti nuo 1994 m. Kasmet dalyvauja >500 įmonių. Atitinka tarptautinius kokybės reikalavimus, pelnė pasaulinės parodų verslo asociacijos UFI pripažinimą.
 Paroda BALDAI nuo 1994 m. suburia baldų gamintojus ir pardavėjus. Garsina lietuvišką dizainą, demonstruoja baldų gamybos ir interjero tendencijas. Kasmet apsilanko >23000 žmonių.
VAIKŲ ŠALIS – vykstanti nuo 1994 m. yra vienintelė Lietuvoje jauniems ir būsimiems tėvams skirta paroda apie vaikų auginimą, priežiūrą ir ugdymą. Vyksta kartu su mokyklų įrangos ir švietimo inovacijos paroda MOKYKLA. Kasmet apsilanko >20000 lankytojų.
 Paroda MOKYKLA yra svarbiausias Lietuvos švietimo bendruomenės renginys, vykstantis nuo 2000 m. ir sulaukiantis daugiau kaip 20 000 lankytojų. Čia susitinka mokyklų steigėjai, švietimo centrų ir mokyklų vadovai, verslo įmonių ir nevyriausybinių organizacijų atstovai, mokytojai, mokiniai bei jų tėvai.
BALTMEDICA – bendrosios medicinos ir odontologijos paroda, vykstanti nuo 1997 m. Kasmet apsilanko ~6 tūkst. lankytojų, >100 dalyvių.
AGROBALT – bene didžiausia žemės ūkio ir maisto produktų perdirbimo paroda Baltijos šalyse. Įmonės pristato savo produkciją Baltijos šalių rinkai. Parodos iniciatorius ir organizatorius – Heidelbergo nacionalinis ir tarptautinis mėsos ir maisto pramonės institutas IFW, nuo 1988 m. bendradarbiaujantis su Lietuvos žemės ūkio ir maisto pramonės atstovais.
 Paroda BALTSHOP. BALTHOTEL. BALTGASTRO yra specializuota, tarptautinė parduotuvių, viešbučių ir restoranų įrangos paroda vykstanti kas antri metai nuo 1999-ųjų. Kasmet sulaukia >16000 lankytojų.
 Vilniaus knygų mugė – rengiama nuo 2000 m., didžiausia knygų mugė Baltijos šalyse. Stambus Lietuvos kultūrinis renginys. Kasmet pritraukia ~70 tūkst. lankytojų.
 Paroda STUDIJOS veikia nuo 2003 m. Kasmet suburia ~36000 lankytojų, >200 aukštųjų mokyklų. Parodos tikslas – sukurti jauniems žmonėms erdvę, kuri padėtų išsirinkti studijų kryptį.
 Paroda TRANSBALTICA rengiama nuo 2004 m., yra vienintelė specializuota paroda Baltijos šalyse, atspindinti transporto verslo aktualijas. Kasmet pritraukia >10000 lankytojų.
 Paroda ADVENTUR rengiama nuo 2013 m. yra didžiausias turizmo renginys Baltijos šalyse.
Baltijos maisto ir gėrimų paroda BAF yra organizuojama nuo 2013 m., kasmet sulaukia >100 dalyvių bei 15000 lankytojų. Maisto kultūros šventė, skirta nišinių maisto ir gėrimų produktų populiarinimui. Su Baltijos ir maisto gėrimų paroda BAF vyksta ir Gastronomijos savaitė.
 Tarptautinė transporto priemonių paroda MECHANIKA vyksta nuo 2015 m., yra viena didžiausių tokių parodų Baltijos šalyse. Skirta specialistams, transporto įrangos, detalių tiekėjams, importuotojams, transporto remonto ir aptarnavimo įmonių atstovams. Susilaukia >10000 lankytojų.
 Automobilių mugė AUTO BAZAR Lietuvoje rengiama nuo 2018 m ir yra pirmoji interaktyvi paroda automobilių pirkėjams ir fanams.

Stambiausios parodos 
Pagal plotą ir dalyvių skaičių:
 Statybų paroda RESTA;
 Vilniaus knygų mugė;
 Mokymosi, žinių ir karjeros planavimo paroda STUDIJOS;
 Turizmo ir aktyvaus laisvalaikio paroda ADVENTUR;
 Grožio industrijos paroda PELENĖ.

Pagal lankytojų skaičių:
 Vilniaus knygų mugė;
 Statybų paroda RESTA;
 Mokymosi, žinių ir karjeros planavimo paroda STUDIJOS;
 Baldų, dizaino ir interjero paroda BALDAI;
 Turizmo ir aktyvaus laisvalaikio paroda ADVENTUR.

Konferencijos 
Konferencijų centre vyksta renginiai, rengiami organizacijos LITEXPO Events. Ji organizuoja konferencijas:nuo vietos renginiui suradimo, projekto valdymo iki jo įgyvendinimo.

Organizavo Lietuvos pirmininkavimo ES Tarybai renginius, NATO, Pasaulinio interneto valdymo forumą, Pasaulio lietuvių ekonomikos forumą PLEF, Demokratijų bendrijos ministrų, ESBO Ministrų Tarybos susitikimus, kontaktų mugę „Convene“.

Taip pat organizuojami nedideli seminarai, mokymai, diskusijos, pramoginiai renginiai.

Narystė 
Vienintelė Baltijos šalyse įmonė, priklausanti pasaulinei parodų verslo asociacijai UFI ().

Taip pat yra:
 Lietuvos pramonininkų konfederacijos narys;
 Lietuvos verslo konfederacijos narys;
 Lietuvos verslo darbdavių konfederacijos narys;
 Vilniaus pramonės ir prekybos rūmų narys;
 Lietuvos inžinerinės pramonės asociacijos LINPRA narys;
 Lietuvos autoverslininkų asociacijos narys;
 Vokietijos-Baltijos šalių prekybos rūmų narys;
 Italijos-Lietuvos prekybos rūmų narys.

Vaizdai

Šaltiniai 

Lietuvos parodų rengėjai
Parodų centrai
Lazdynai